A BIZOTTSÁG HATÁROZATA
(2002. október 10.)
az állatbetegségek Közösségen belüli bejelentéséről szóló 82/894/EGK tanácsi irányelv módosításáról
[az értesítés a C(2002) 3670. számú dokumentummal történt]
(EGT vonatkozású szöveg)
(2002/788/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2000/556/EK bizottsági határozattal[1] módosított, az állatbetegségek Közösségen belüli bejelentéséről szóló, 1982. december 21-i 82/894/EGK tanácsi irányelvre[2] és különösen annak 5. cikke (2) bekezdésének első francia bekezdésére,
mivel:
(1) A lazacok fertőző vérszegénységét és a pisztrángok vírusos vérfertőzését fel kell venni a bejelentési kötelezettség alá tartozó betegségek jegyzékébe, az azonnali közösségi szintű fellépés lehetővé tétele érdekében, ha az e betegségektől mentesnek nyilvánított gazdaságokban és területeken e járványok kitörnek.
(2) A 82/894/EK irányelv mellékleteit ezért ennek megfelelően módosítani kell.
(3) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 82/894/EGK irányelv I. és II. melléklete helyébe az e határozat mellékletében szereplő szöveg lép.
2. cikk
Ennek a határozatnak a tagállamok a címzettjei.
Kelt Brüsszelben, 2002. október 10-én.